Diari Oficial de la Generalitat Valenciana


Sumari del DOGV 9997, del 02-12-2024 (2024/12285)

RESOLUCIÓ de 21 de novembre de 2024, per la qual es concedixen les subvencions convocades mitjançant la Resolució d’1 d’agost de 2024, de la Vicepresidència i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions dirigides a finançar projectes de cooperació al desenrotllament per a la promoció d’aliances estratègiques amb països estructuralment empobrits (DOGV 9912, 09.08.2024).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9997

Data del DOGV
:   02-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/12761

CVE
:   WNXY-A-2994-71027

Data del document
:   21-11-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * ajuda al desenvolupament

*Antecedents de fet*

1. En data 9 d’agost de 2024, es va publicar en el *Diari Oficial de la Generalitat Valenciana*  (DOGV 9912) la Resolució d’1 d’agost de 2024, de la Vicepresidència i Conselleria de Servicis Socials, Igualtat i Vivenda, per la qual es convoquen, per a l’any 2024, subvencions dirigides a finançar projectes de cooperació al desenrotllament per a la promoció d’aliances estratègiques amb països estructuralment empobrits.

2. En els termes de l’article 4 de l’Orde 5/2024, les entitats sol·licitants, per a ser beneficiàries de la subvenció, han constituït una agrupació sense personalitat jurídica pròpia, en la qual s’han integrat actors diversos, de naturalesa pública o privada de la Comunitat Valenciana i del país d’execució del projecte, denominada, únicament als efectes de l’Orde, consorcis de cooperació al desenrotllament.

3. A la convocatòria s’han presentat un total de 25 sol·licituds.

4. En data 19 de setembre de 2024, es va publicar en la pàgina web de la Direcció General de Cooperació Internacional al Desenvolupament el requeriment d’esmena de la documentació presentada en la convocatòria perquè les entitats sol·licitants, en un termini de 10 dies hàbils, esmenaren la falta o adjuntaren els documents que es requerien en l’annex que acompanyava el requeriment.

5. De les 25 sol·licituds presentades, han sigut excloses 5 sol·licituds pels motius reflectits en l’annex III de la present resolució.

6. De l’informe de l’òrgan instructor, de data 5 de novembre de 2024, es desprén que les entitats sol·licitants, excepte les relacionades en l’annex III, complixen tots els requisits necessaris per a accedir a les subvencions, d’acord amb el que s’establix en l’article 164.f de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

7. La comissió de valoració, segons el que s’establix en l’Orde 5/2024, de 27 de juny, de 2024, de la Vicepresidència Segona i Conselleria de Servicis Socials, Igualtat i Vivenda, per la qual s’aproven les bases reguladores per a la concessió de subvencions dirigides a finançar projectes de cooperació al desenrotllament per a la promoció d’aliances estratègiques amb països estructuralment empobrits (d’ara en avant, Orde 5/2024), en la reunió de data 5 de novembre de 2024, ha emés un informe en el qual es concreta el resultat de l’avaluació de les sol·licituds, d’acord també amb l’article 164.f citat, i ha formulat la proposta motivada de resolució definitiva de la convocatòria.

6. D’acord amb el que establix el número 3 de l’article 25 de l’Orde 5/2024, i tenint en compte les disponibilitats pressupostàries, no és possible finançar el total de les sol·licituds. Per això, la comissió de valoració determina que la puntuació mínima per a obtindre subvencions per la totalitat del pressupost validat en esta convocatòria és de 76 punts.

7. El resolc tercer de la resolució mencionada establix que la quantia global màxima d’esta subvenció és de 8.000.000 d’euros, que es finançarà amb càrrec a les línies de subvenció següents en el pressupost de la Generalitat per a l’any 2024:

a) Línia I32020279, «Convocatòria per a la promoció de consorcis de cooperació internacional al desenrotllament per a l’impuls de sectors estratègics valencians en exterior», dotada amb un import màxim de 6.000.000 d’euros, en el capítol IV, per al finançament de gastos corrents, en l’aplicació pressupostària Q6958.0797.PI72881.317X42.78800.

b) Línia R636954428, «Convocatòria per a la promoció de consorcis de cooperació internacional al desenrotllament per a l’impuls de sectors estratègics valencians en exterior», dotada amb un import màxim de 2.000.000 d’euros, en el capítol VII, per al finançament de gastos de capital, en l’aplicació pressupostària U0268.4842.OZ62489.063X86.36431.

Així mateix, en esta convocatòria es fixa una quantia addicional màxima de 2.000.000 d’euros, i la seua aplicació a la concessió de les subvencions regulades en esta no requerirà una nova convocatòria. L’efectivitat de la quantia addicional màxima queda condicionada a la declaració de disponibilitat de crèdit i, si és procedent, amb l’aprovació prèvia de la modificació pressupostària procedent en un moment anterior a la resolució de la concessió de la subvenció. Tot això, de conformitat amb el que preveu l’article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat, i els articles 56 i 58, apartat 2, lletra a, punt quart, de l’RLGS.

Als anteriors antecedents de fet, els són aplicables els següents:

*Fonaments de dret*

I. Ocupa la competència per a adoptar la present resolució la vicepresidenta i consellera de Servicis Socials, Igualtat i Vivenda, de conformitat amb el que s’establix en el Decret 132/2023, de 10 d’agost, del Consell, pel qual s’aprova el Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda, i l’Orde 2/2024, de 14 de maig, de la Vicepresidència Segona i Conselleria de Servicis Socials, Igualtat i Vivenda, per la qual es desplega el decret anterior; el Decret 17/2024, de 12 de juliol, del president de la Generalitat, pel qual es determinen el nombre i la denominació de les conselleries i les seues atribucions; tot això en relació amb l’article 28 de la Llei 5/1983, de 30 de desembre, del Consell.

No obstant això, mitjançant la Resolució de 15 de maig de 2024, de la vicepresidenta segona i consellera de Servicis Socials, Igualtat i Vivenda, sobre delegació de l’exercici de competències en determinats òrgans de la Vicepresidència Segona i Conselleria de Servicis Socials, Igualtat i Vivenda, es va delegar l’exercici de la competència en la persona titular de la Secretaria Autonòmica de Família i Servicis Socials.

II. Així mateix, en la tramitació d’este procediment s’ha tingut present el que s’establix en l’Orde 5/2024, de 27 de juny, de 2024, de la Vicepresidència Segona i Conselleria de Servicis Socials, Igualtat i Vivenda, per la qual s’aproven les bases reguladores per a la concessió de subvencions dirigides a finançar projectes de cooperació al desenrotllament per a la promoció d’aliances estratègiques amb països estructuralment empobrits i, en tot allò no regulat en esta orde, s’ha tingut en compte el que disposen la Llei 38/2003, de 17 de novembre, general de subvencions i el seu reglament de desplegament, i la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

En vista dels antecedents de fet i fonaments jurídics anteriorment exposats, de l’informe de l’òrgan instructor i de l’acta de la comissió de valoració que ha adoptat en la sessió de 5 de novembre de 2024,

RESOLC

*Primer*

Concedir a les entitats i projectes citats en l’annex I de la present resolució les subvencions sol·licitades per l’import que hi ha especificat en este, dins del crèdit disponible d’acord amb el resolc tercer de la convocatòria.

Els imports globals del pressupost de gastos de la Generalitat per a l’exercici 2024, concedits per a projectes de cooperació al desenrotllament per a la promoció d’aliances estratègiques amb països estructuralment empobrits, han sigut els següents:

– 5.924.252,00 amb càrrec a la línia Z210600785, «Convocatòria per a la promoció de consorcis de cooperació internacional al desenrotllament per a l’impuls de sectors estratègics valencians en exterior», corresponents al capítol IV, aplicació pressupostària Q7538.5213AG83602.898Y66.43537.

– 1.532.301,00 € amb càrrec a la línia J814363078, «Convocatòria per a la promoció consorcis de cooperació internacional al desenrotllament per a l’impuls de sectors estratègics valencians en exterior», corresponent al capítol VII, aplicació pressupostària L7028.9664CZ11057.505Y32.27670.

Una vegada aplicats els imports concedits de l’annex I, queden els romanents següents:

– Línia L53052854, «Convocatòria per a promoció de consorcis de cooperació internacional al desenrotllament per a l’impuls de sectors estratègics valencians en exterior», dotada amb un import màxim de 6.000.000 d’euros, en el capítol IV, per al finançament de gastos corrents, en l’aplicació pressupostària X8634.4259NT97348.450N61.76898 queda un romanent de 75.748,00 €.

– Línia G527375818, «Convocatòria per a promoció consorcis de cooperació internacional al desenrotllament per a l’impuls de sectors estratègics valencians en exterior», dotada amb un import màxim de 2.000.000 d’euros, en el capítol VII, per al finançament de gastos de capital, en l’aplicació pressupostària Z9866.8120XR16512.262B16.30951 queda un romanent de 467.699,00 €.

Considerant les quanties dels projectes immediatament següents en puntuació i en aplicació del principi de suficiència del finançament de les actuacions, la comissió de valoració considera que no és procedent distribuir este romanent entre les sol·licituds restants els projectes de les quals han superat la valoració tècnica mínima.

Les entitats beneficiàries hauran de presentar el model d’acceptació normalitzat en el termini de set dies hàbils a comptar de l’endemà de la publicació d’esta resolució de concessió, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint a la URL <https://www.gva.es/va/inicio/procedimientos?id_proc=96887>

L’incompliment de la comunicació d’acceptació en este termini determinarà l’exclusió de la convocatòria.

Sense perjuí del que assenyala el punt anterior, qualsevol sol·licitant podrà renunciar a la subvenció abans de l’entrega dels fons de manera expressa, de manera telemàtica en el tràmit citat en el paràgraf anterior. Si la renúncia es produïx després d’haver percebut la subvenció concedida, caldrà reintegrar la quantitat percebuda més els interessos legals corresponents.

*Segon*

Denegar les subvencions sol·licitades a les entitats i projectes citats en l’annex II, de la present resolució, pels motius que s’expressen en este.

*Tercer*

Excloure les entitats i projectes citats en l’annex III de la present resolució de les subvencions sol·licitades, pel motiu que s’expressa en este.

*Quart*

Comunicar a les entitats beneficiàries el pressupost validat del projecte l’execució del qual ha d’adequar-se a este. Les entitats beneficiàries que s’indiquen a continuació, en el pressupost de les quals s’han realitzat minoracions, o s’han produït variacions en les quantitats de les partides o els capítols pressupostaris, o han comés errors aritmètics, hauran de presentar la reformulació de l’actuació subvencionada d’acord amb el que es disposa en l’article 32 de l’Orde 5/2024 en el termini de set dies hàbils des de la publicació en el DOGV d’esta resolució de concessió, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint a l'URL <https://www.gva.es/va/inicio/procedimientos?id_proc=96192>

|  |  |  |  |
| --- | --- | --- | --- |
| EXPEDIENT | NIF | IMPORT SOL·LICITAT  PER L’ENTITAT | IMPORT TOTAL  DE LA SUBVENCIÓ |
| SOLALI/2024/0003 | F36961686 | 348.500,00 € | 348.500,00 € |
| SOLALI/2024/0004 | L48054416 | 600.000,00 € | 600.000,00 € |
| SOLALI/2024/0007 | G52297319 | 587.647,00 € | 587.647,00 € |
| SOLALI/2024/0009 | I09964402 | 600.000,00 € | 600.000,00 € |
| SOLALI/2024/0013 | I99644714 | 600.000,00 € | 600.000,00 € |
| SOLALI/2024/0017 | E87206201 | 460.909,00 € | 440.716,00 € |
| SOLALI/2024/0023 | H52609147 | 349.656,00 € | 349.656,00 € |
| SOLALI/2024/0024 | N09059269 | 600.000,00 € | 560.800,00 € |

Contra la present resolució, que posa fi a la via administrativa, es podrà interposar, potestativament, un recurs de reposició davant d’este mateix òrgan, en el termini d’un mes, comptat des de l’endemà de la publicació, de conformitat amb el que es preveu en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, de manera telemàtica, en el tràmit específic d’aportació de documentació d’esta convocatòria, en la seu electrònica de la Generalitat, accedint a la URL <https://www.gva.es/va/inicio/procedimientos?id_proc=96046>, o bé, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l’endemà de la publicació, de conformitat amb el que es preveu en els articles 10.1 a i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que s’utilitze qualsevol altra via que es considere oportuna.

  

València, 21 de novembre de 2024

(p. d. Resolució 15.05.2024; DOGV 9851, 17.05.2024)

Ignacio Grandes Ballesteros

Secretari autonòmic de Família i Servicis Socials

Esta disposició conté annexos. Consulteu-ne la versió en PDF.